पाली| सरकारी उप मुख्य सचेतक एवं सुमेरपुर विधायक मदन राठौड़ ने शनिवार को विधानसभा क्षेत्र में बिजली, पानी, एवं सड़कों के सुदृढ़ीकरण के लिये अधिकारियों को निर्देशित किया। जवाई प्रोजेक्ट खोड के अधिशाषी अभियंता मनीष माथुर को निर्देशित करते हुए खोड, केनपुरा, शिवपुरा वड़ेरावास में पेयजल व्यवस्था सुदृढ़ करने के साथ ही खोड फिल्टर प्लांट से सप्लाई नियमित करने के निर्देश दिए। सेदरिया, नादाना हिरणखुरी मे टंकी मय पाइप लाईन डलवाने के निर्देश दिए। सुमेरपुर क्षेत्र में पिचावा, धन्नापुरा, नेहरू नगर, पोयणा, बालराई बडगावडा, बांकली, सुंदेलाव, भांगेसर, भालेलाव, सांपा, खेतावास मे चल रही पेयजल के कार्यों की प्रगति समीक्षा की। इस दौरान सड़कों की स्थिति को लेकर भी चर्चा की।